stanford-oval/wikipedia huggingface dataset:
ערפדים מדומים

| ערפדים מדומים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים אוכלי חרקים
משפחה:: ערפדים מדומים
שם מדעי
 Megadermatidae ‏אלן, 1864

ערפדים מדומים (שם מדעי: Megadermatidae) הם משפחה של עטלפים אוכלי חרקים מסדרת העטלפים החיים באפריקה, דרום אסיה ואוסטרליה. כפי שמרמז שמם בלטינית, בני משפחה זו בעלי גוף גדול יחסית לתת-סדרתם, יש להם עיטור עלה אפי בולט והם אוכלי בשר. אפם בעל זיז קרני והם בעלי שיניים חדות כתער. הם קרובים רחוקים של הזיזפיים – משפחתם של עטלפי הערפד. מקור השם, בתפיסה המוטעית שרווחה בעבר לפיה הם ניזונים מדם.
בסוג זה 5 סוגים ו-6 מינים.
כמו רוב העטלפים, רוב בני המשפחה הם כנראה אוכלי חרקים בלבד, אולם חלקם ניזונים גם מדו-חיים ובעלי חוליות קטנים, ואף מעטלפים אחרים.
מיון

משפחה: ערפדים מדומים (Megadermatidae)
סוג: ערפד מדומה (Megaderma )
מין: ערפד מדומה זוטר (Megaderma spasma)
מין: ערפד מדומה גדול (Megaderma lyra)
סוג ומין יחיד: ערפד מדומה אף-דיסק (Eudiscoderma thongareeae)
סוג ומין יחיד: ערפד מדומה אף-לב (Cardioderma cor)
סוג ומין יחיד: ערפד מדומה צהוב-כנף (Lavia frons)
סוג ומין יחיד: עטלף רפאים (Macroderma gigas)
הערות שוליים

↑  Smithsonian Magazine, Rachel Nuwer, The World’s Carnivorous Bats Are Emerging From the Dark, Smithsonian Magazine
| ערפדים מדומים |
| --- | --- | --- |
| ערפד מדומה | ערפד מדומה זוטר • ערפד מדומה גדול |  |
| ערפד מדומה אף-דיסק (סוג ומין יחיד) | ערפד מדומה אף-דיסק |  |
| ערפד מדומה אף-לב (סוג ומין יחיד) | ערפד מדומה אף-לב |  |
| עטלף צהוב-כנף (סוג ומין יחיד) | עטלף צהוב-כנף |  |
| עטלף רפאים (סוג ומין יחיד) | עטלף רפאים |  |
פולו מוגובאני

| --- | --- |
אין תמונה חופשית
 לידה:  7 בספטמבר 1990  (בת 34) תוהויאנדו, דרום אפריקה
 מדינה:  דרום אפריקה 
 מקום לימודים:  האוניברסיטה הטכנולוגית של צוואנה 
 פרסים והוקרה:  פרס השחקנית הראשית הטובה ביותר מהאקדמיה האפריקאית לקולנוע (2016) 
 פרופיל ב-IMDb
 
פולו מוגובאני (באנגלית: Fulu Mugovhani; נולדה ב-7 בספטמבר 1990) היא שחקנית דרום אפריקאית. ב-2016 היא זכתה בפרס עבור השחקנית הטובה ביותר בפרסי האקדמיה האפריקאית לקולנוע.
ביוגרפיה

מוגובאני נולדה בעיירה תוהויאנדו בפרובינציית לימפופו של דרום אפריקה. היא למדה תיאטרון מוזיקלי באוניברסיטת צוואנה לטכנולוגיה, שם אביה לימד, וסיימה את לימודיה בשנת 2011. היא נישאה לבחירת ליבה, טימי מודיבדי, שעובד כדי ג'יי וכמפיק מוזיקלי, ביוני 2018.
קריירה

בשנת 2012, מוגובאני הצטרפה להפקה בינלאומית של המחזמר מלך האריות על ידי דיסנילנד הונג קונג בדמות של נלה, ולצורך המופע גרה בהונג קונג לשנה וחצי. בשנת 2013, היא שיחקה בפעם הראשונה בטלוויזיה במיני-סדרה Remix, וגם שיחקה באופרת הסבון Scandal!.
בשנת 2015, מוגובאני כיכבה כדמות הראשית בסרט איינדה בבימוי שרה בלצ'ר. בגין תפקיד זה זכתה לתהילה רבה ובעיקרה זכייה בפרסי האקדמיה האפריקאית לקולנוע בקטגוריית השחקנית הטובה ביותר. בנוסף היא זכתה בפרס קרן הזהב של פרסי דרום אפריקה בקולנוע ובטלוויזיה בקטגוריית שחקנית הקולנוע הטובה ביותר וכן בפסטיבל סרטי אפריקה הבינלאומי בקטגוריית השחקנית הטובה ביותר. בטקס פרסי הקהל לקולנוע "אפריקה מג'יק" היא הייתה מועמדת בקטגוריית השחקנית הטובה ביותר בדרמה, אך לא זכתה.
בשנת 2017, מוגובאני שיחקה באופרת הסבון Isidingo, של רשת SABC3, בתפקיד חוזר. בנוסף, באותה השנה, היא כיכבה בתפקיד ראשי באופרת הסבון Ring of Lies בדמות של רנדאני שממרה את פי אביה המסורתי כדי להגשים את חלומה להיות מתאגרפת. בשנת 2020, לאחר הפסקה של שנה, היא כיכבה בסדרה Still Breathing, בו גילמה בפעם הראשונה אמא, ובסרט הקומדיה הדרום אפריקאי Seriously Single.
מוגובאני אומרת שיש הבדל בין להופיע בתיאטרון ובקולנוע, כאשר יש צורך בשליטה שונה על עוצמת הקול, מה שהביא לאתגר במעבר מתיאטרון לקולנוע והקשה עליה לאחר המעבר למצוא עבודה בתיאטרון.
פילמוגרפיה

Remix (2013)
Scandal! (2013)
איינדה (2015)
The Lucky Specials (2017)
Isidingo (2017)
Ring of Lies (2017)
Still Breathing (2020)
Seriously Single (2020)
פרסים

2016 – זכייה בפרסי האקדמיה האפריקאית לקולנוע בקטגוריית השחקנית הטובה ביותר.
2016 – זכייה בפרסי דרום אפריקה בקולנוע ובטלוויזיה בקטגוריית שחקנית הקולנוע הטובה ביותר.
2016 – זכייה בפסטיבל סרטי אפריקה הבינלאומי בקטגוריית השחקנית הטובה ביותר.
2016 – מועמדת לפרסי הקהל לקולנוע "אפריקה מג'יק" בקטגוריית השחקנית הטובה ביותר בדרמה.
הערות שוליים

1 2 3  Tjiya, Emmanuel (6 באוגוסט 2015). "Who's that girl? Fulu Mugovhani's star on the rise". The Sowetan. אורכב מ-המקור ב-13 במרץ 2017. {{cite news}}:  (עזרה)
1 2  "10 Things You Didn't Know About Fulu Mugovhani". youthvillage.co.za. נבדק ב-5 באוקטובר 2020. {{cite web}}:  (עזרה)
↑  Matiso, Siyamthanda (7 באוגוסט 2020). "Father had a big influence in me discovering my love for arts - Fulu Mugovhani". Radio 702. {{cite web}}:  (עזרה)
1 2 3 4 5  Rashid, Salma (7 בספטמבר 2020). "Fulu Mugovhani bio: Age, husband, education, profile, awards, net worth". briefly.co.za. {{cite web}}:  (עזרה)
↑  Mzinyane, Mbali (12 ביוני 2016). "Local movies win big at the African Movie Academy Awards". The Citizen. אורכב מ-המקור ב-13 ביוני 2016. {{cite web}}:  (עזרה)
↑  "Fulu Mugovhani wins her first award at Saftas". eNCA. 21 במרץ 2016. אורכב מ-המקור ב-9 באוגוסט 2016. {{cite web}}:  (עזרה)
↑  "Mughovani scoops best actress Safta for Afro-hipster Ayanda". Gauteng Film Commission. 22 במרץ 2016. {{cite web}}:  (עזרה)
↑  Mofokeng, Lesley (17 ביוני 2016). "Fulu's 'African Oscar'". The Sowetan. PressReader. {{cite news}}:  (עזרה)
↑  Tjiya, Emmanuel (17 בפברואר 2020). "Fulu Mugovhani returns to TV after year-long break". The Sowetan. {{cite news}}:  (עזרה)
↑  Tjiya, Emmanuel (31 ביולי 2020). "Fulu and Tumi prove an unlikely hit in Seriously Single". The Sowetan. {{cite news}}:  (עזרה)
↑  Zeeman, Kyle (4 בספטמבר 2017). "Fulu Mugovhani's theatre troubles: 'I just can't seem to get any roles'". TimesLIVE. {{cite news}}:  (עזרה)
פאבלו קאצ'ז'יאן

| --- | --- |
אין תמונה חופשית
 לידה:  1977 (בן 47 בערך) בואנוס איירס, ארגנטינה 
 מדינה:  ארגנטינה 
 שפות היצירה:  ספרדית 
 
פאבלו קאצ'ז'יאן (בספרדית: Pablo Katchadjian; נולד בבואנוס איירס, 1977) הוא סופר ארגנטינאי ממוצא ארמני, שפרסם ספרי שירה, רומנים וכתיבה בז'אנרים ספרותיים חדשים וניסיוניים. הוא פרופסור באוניברסיטת בואנוס איירס ובאוניברסיטה הלאומית לאמנויות. ספריו תורגמו לאנגלית, צרפתית, עברית, ארמנית ופורטוגזית.
ספרו "El Aleph engordado" (צר') הוא פיתוח של ספרו של חורחה לואיס בורחס "האל"ף" ("El aleph") (אנ'). קאצ'ז'יאן נתבע באשמת הפרת זכויות יוצרים בידי יורשתו של בורחס, מריה קודמה (אנ'), והמשפט שעסק בסוגיות של ניכוס ספרותי התפרסם מאוד. קאצ'ז'יאן טען שבניגוד לפלגיאט, ספר שמציג בגלוי את מקורותיו ומתבסס עליהם ליצירת יצירה חדשה שאינה נגזרת של היצירה הקודמת אינו מפר את זכויות היוצרים אלא מדובר בז'אנר ספרותי נפרד וראוי. ב-2017 לאחר סאגה משפטית ממושכת זוכה קאצ'ז'יאן מהאשמות נגדו וזכה במשפט.
ספריו שתורגמו לעברית

ספרו "תודה" ראה אור בעברית ב-2014 בהוצאת זיקית.
ספרו "חופש מוחלט" ראה אור בעברית ב-2017 במהדורה מוגבלת בהוצאת תשע נשמות, וזמין בפורמט דיגיטלי.
פוליסקסואליות

דגל הגאווה הפוליסקסואלי
פוליסקסואליות היא משיכה לריבוי מגדרים או מינים, כמו ביסקסואליות. אין הגדרה אחידה לנטייה הזו, ויש לה כמה פירושים. בין השאר, יש כאלה שמתייחסים אליה כביסקסואליות עם משיכה גם ל-אבינאריים, יש כאלה שמזהים אותה כפאנסקסואליות רק למגדרים בינאריים, יש כאלה שמבחינתם זוהי ביסקסואליות עם זהות אישית קווירית, ויש כאלה שמתייחסים אליה פשוט כמושג נרדף לביסקסואליות, שהיא משיכה לשני מגדרים או יותר (בניגוד לחד-מיניות בה יש משיכה רק למגדר אחד).
באותה מידה, יש לזהות הפוליסקסואליות דמיון לזהות הפאנסקסואלית, כאשר ההבדל העיקרי הוא שפאנסקסואליות מוגדרת כמשיכה לכל המגדרים, או משיכה ללא תלות במין או מגדר, בעוד פוליסקסואליות היא משיכה ליותר ממגדר אחד אך לאו דווקא לכל המגדרים או המינים.
היבטים תרבותיים

במסגרות חברתיות ואקטיביסטיות לעיתים הזהות מקוצרת למילה "פולי", דבר שיכול לגרום לבלבול עם הפרקטיקה המינית פוליאמוריה, שגם היא מקוצרת באותו אופן. ואולם, אין חפיפה בין המשמעויות: פוליאמוריה היא פרקטיקה של קיום ריבוי מערכות יחסים, ואין בה שום הגדרה לגבי הזהות המינית של מי שביחסים; לעומת זאת, אדם פוליסקסואל יכול להיות מונוגמי או פוליאמורי. אין בזהות עצמה אינדיקציה לגבי הפרקטיקות המיניות של המחזיק בה.
החיבור בין פוליסקסואליות וג'נדרקוויריות נובעת מהמקבילות של הבעיות שנוצרות מהתכתיב החברתי הבינארי לגבי מגדר - שקובעת שבני אדם הם או גברים או נשים - לאנשים שאינם מגדירים עצמם כאחד מהשניים, לתכתיב הבינארי לגבי מיניות – שקובעת שבני אדם הם או הטרוסקסואלים או הומוסקסואלים – עבור אנשים שחווים משיכות מורכבות יותר. המשיכה הפוטנציאלית למגדרים לא בינאריים – כמו טרנסג'נדרים, ג'נדרקווירים, א-מגדריים, ואנשים אינטרסקס – מובלעת לתוך ההגדרה של פוליסקסואליות.
ראו גם

ביסקסואליות
פאנסקסואליות
ג'נדרקוויר
טרנסג'נדר
אינטרסקס
פוליאמוריה
אג'נדר
הערות שוליים

↑  Simpson, John (ed.) (2009). Oxford English Dictionary, Oxford University Press, USA, ISBN 9780199563838
↑  "Way Beyond The Binary". www.biresource.net. אורכב מ-המקור ב-2015-10-31. נבדק ב-2015-12-03.
↑  ראו לדוגמה קבוצות פייסבוק בי / פאן / פולי ופאן, בי ופולי, וגם "פסטיבי+ - כנס בי פאן ופולי(הקישור אינו פעיל, 10.3.2020)
↑  Board, Mykel. "Pimple No More." In Tucker, Naomi S. (ed.) Bisexual Politics: Theories, Queries, and Visions, pp. 281-287. Routledge, ISBN 9781560238690
| לסביות, הומואים, טרנסג'נדרים וביסקסואלים (להט"ב)  |
| --- | --- | --- |
| זהות ונטייה מינית | ביסקסואליות (הקהילה הביסקסואלית) • הומוסקסואליות • הטרוסקסואליות • לסביוּת • פאנסקסואליות • קוויר •  פוליסקסואליות • אומניסקסואליות • מונוסקסואליות • בי-קיוריוס • א-מיניות • הטרופלקסיביליות • דמוגרפיה • סאפיוסקסואליות • א-מיניות אפורה |  |
| זהות מגדרית | מגדר • מגדריזם • התפתחות הזהות המגדרית • ביטוי מגדרי • כינוי גוף מגדרי • התאמה מגדרית • ניתוח להתאמה מגדרית • חרטה על הליך התאמה מגדרית • טרנסג'נדר (אישה טרנסית, גבר טרנס) • סיסג'נדר • טרנסקסואליות • קרוס-דרסינג • ג'נדרקוויר • ביג'נדר • אינטרסקס • אג'נדר • פאנג'נדר • טריג'נדר |  |
| מושגי יסוד | הקהילה הגאה • גיבוש זהות • יציאה מהארון • אאוטינג • מהומות סטונוול • חודש הגאווה • מצעד הגאווה • טיפול המרה • הומופוביה • הומופוביה מופנמת • ביפוביה • טרנספוביה • טרנסמיזוגניה • הטרוסקסיזם • הומונורמטיביות • הטרונורמטיביות • גאווה • פינקוושינג • סטרייטוושינג |  |
| סמלי להט"ב | משולש ורוד • משולש שחור • דגל הגאווה • דגל גאווה • הדגל הלסבי • דגל הגאווה הפאנסקסואלי • דגל הגאווה הביסקסואלי • דגל האינטרסקס • דגלי גאווה נוספים |  |
| שונות | גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים • G0y • דייקס און בייקס • הומופיל • אלימות נגד להט"ב • התאבדויות בני נוער • לסביות פוליטית • פמיניזם לסבי • שבוע המודעות הטרנסג'נדרי • מבטא הומוסקסואלי • סטריאוטיפים על להט"בים • בריונות והטרדות נגד להט"ב • הזדקנות בקהילה הגאה • לימודי להט"ב |  |
לקטגוריה • לפורטל
פאבלו שילקו

| --- | --- |

שילקו באירוויזיון 2005 עם שותפתו להנחיה
 לידה:  6 באוגוסט 1977 (בן 47) Mezhdurechensk, רוסיה 
 מדינה:  אוקראינה 
 השכלה:  אוניברסיטת קייב 
 תקופת הפעילות:  מ-1996 
 djpasha-ent.com
 
פאבלו שילקו הידוע גם בכינויו די ג'יי פאשה (באוקראינית:Шилько Павло Юрійович; נולד ב-6 באוגוסט 1977) הוא מגיש רדיו וטלוויזיה אוקראיני.
קורות חיים

שילקו נולד במחוז קמרובו וב-1983 עבר עם משפחתו לזפוריז'יה.
מ-1994 ועד 1999 למד באוניברסיטת קייב. ב-1996 הוא החל לעבוד בתחנת רדיו מקומית שם הגיש מספר תוכניות. הוא ביצע סיקור לרדיו מאירועים כמו טקס פרסי גראמי, האולימפיאדה ואליפות אירופה בהוקי.
ב-2003 כשאוקראינה הצטרפה לאירוויזיון הוא נבחר לפרש את האירוע לטלוויזיה האוקראינית וביצע זאת גם ב-2006. הוא הנחה את אירוויזיון 2005 מהיכל הספורט בקייב ביחד עם מריה אפרוסינינה, ב-2006 הוא כתב את המילים לשיר "הראה לי את האהבה שלך" שייצג את אוקראינה באירוויזיון בביצועה של הזמרת טינה קרול.
הוא הנחה אירועים מתוקשרים רבים ובין היתר את נשף ההתרמה של השגרירות האמריקאית באוקראינה בשנים 2002–2005, ליווה את הקונצרט של בראיין אדמס בקייב, המופע של הפרודיג'י ויום אירופה באוקראינה. שילקו נשוי ולו שתי בנות.
עסקים גדולים

| --- | --- |

כרזת הסרט
 בימוי:  ג'ים אברהמס 
 הופק בידי:  מיכאל פייסר סטיב טיץ'
 תסריט:  דורי פירסון מארק רייד ראבל
 עריכה:  הארי קראמידס 
 שחקנים ראשיים:  בט מידלר לילי טומלין
 מוזיקה:  לי הולדרידג' 
 צילום:  דין קונדי 
 מדינה:  ארצות הברית 
 חברת הפקה:  סרטי טאצ'סטון, Silver Screen Partners 
 חברה מפיצה:  Touchstone Pictures
 שיטת הפצה:  וידאו על פי דרישה 
 הקרנת בכורה:  10 ביוני 1988
 משך הקרנה:  94 דק' 
 שפת הסרט:  אנגלית 
 סוגה:  סרט חבר'ה נשי, סרט קומדיה 
 תקציב:  $20,000,000
 הכנסות:  $40,150,487
 הכנסות באתר מוג'ו:   bigbusiness
 דף הסרט ב־IMDb
 
עסקים גדולים (באנגלית: Big Business) הוא סרט קומי אמריקאי משנת 1988, בבימויו של ג'ים אברהמס ובכיכובן של בט מידלר ולילי טומלין. עלילת הסרט, אשר נכתבה בהשראת המחזה "קומדיה של טעויות" מאת ויליאם שייקספיר, מתארת את סיפורם של שני זוגות של תאומות זהות, אשר הוחלפו בלידתן.
תקציר העלילה

הזוג שלטון הלך לאיבוד באמצע וירג'יניה המערבית. מאחר שגברת שלטון חשה בצירי לידה, השניים נאלצים להגיע לבית חולים מקומי. הרופא מסרב לקבל אותם, בטענה שבית החולים משרת אך ורק עובדים של מפעל מקומי, ומר שלטון קונה בו במקום את המפעל - ובכך אשתו הופכת לזכאית לטיפול בבית החולים. זמן קצר לאחר מכן, מגיע הזוג רטליף לאותו בית חולים, על מנת ללדת. כל אחת משתי הנשים יולדת זוג תאומות זהות, אולם הרופא והאחות הקשישים שבמקום מתבלבלים, ומערבבים בין התינוקות. מר וגברת שלטון מחליטים להעניק לשתי הבנות שלהם את השמות סיידי ורוז. מר רטליף שומע במקרה את שיחתם, ומציע את אותם שני השמות לאשתו, והיא מסכימה.
כ-40 שנה מאוחר יותר, שתי הבנות למשפחת שלטון הופכות לנשיאות חברה תאגידית מצליחה בבעלות משפחתית. סיידי שלטון (בט מידלר) היא אשת עסקים קשוחה וקרירה. רוז שלטון (לילי טומלין) מעוניינת בחיים פשוטים יותר. בינתיים, המפעל שרכש מר שלטון נמצא בסכנת סגירה. רוז רטליף (לילי טומלין), אחת העובדות, נשלחת מטעם המפעל אל העיר הגדולה, על מנת לשכנע את הבעלים של החברה שלא לסגור את המפעל. אליה מצטרפת אחותה התאומה סיידי רטליף (בט מידלר), שגדלה איתה בכפר, אך חולמת על חיים מתוחכמים יותר בעיר הגדולה.
שני זוגות התאומות מגיעים אל מלון פלזה בניו יורק, וכך מתחילה קומדיה של טעויות וחילופי זהויות.
צוות השחקנים

| שם השחקן/ית | שם הדמות | הערות |
| --- | --- | --- |
| בט מידלר | סיידי שלטון / סיידי רטליף |  |
| לילי טומלין | רוז שלטון / רוז רטליף |  |
| מייקל גרוס | ד"ר ג'יי מרשל |  |
| בארי פרימוס | מייקל |  |
| מישל פלאסידו | פאביו אלבריסי |  |
| פרד וורד | רון דימיק |  |
| סת' גרין | ג'ייסון |  |
| דניאל גרול | צ'אק |  |
| אדוארד הרמן | גראהם שרבורן |  |
| דבורה ראש | בינקי שלטון |  |
| ניקולאס קוסטר | האנט שלטון |  |
| ג'יי.סי. קווין | גארת' רטליף |  |
| ג'ו גריפאסי | פקיד קבלה |  |
| ג'ון ויקרי | מנהל מלון |  |
| מארי גרוס | ג'ודי |  |
| צ'יק הרן |  | בתפקיד עצמו |
ביקורות ותגובות

הסרט זכה לביקורות שליליות בעיקר, ולציון 25% באתר ריכוז הביקורות Rotten Tomatoes, מתוך 12 ביקורות.
מועמדויות וזכיות בפרסים

על תפקידה בסרט זה זכתה בט מידלר בשנת 1989 בפרס American Comedy Award בקטגוריית השחקנית הקומית הטובה ביותר בתפקיד ראשי.
ראו גם

חטיפה נעימה
הערות שוליים

↑  "Big Business‎", באתר ביקורות הסרטים Rotten Tomatoes (באנגלית)
| סרטי צוקר, אברהמס וצוקר |
| --- | --- | --- |
| סרטים משותפים | סרט מטוגן (1977) • טיסה נעימה (1980) • מחלק משטרה (1982) • סודי ביותר! (1984) • חטיפה נעימה (1986) • האקדח מת מצחוק (1988-1994) |  |
| סרטי דייוויד צוקר | האקדח מת מצחוק: מתוך תיקי מחלק משטרה! (1988) • האקדח מת מצחוק ½2: מהפח אל הפחד (1991) • הכדור מת מצחוק (1998) • הבת של הבוס שלי (2003) • מת לצעוק 3 (2003) • מת לצעוק 4 (2006) • An American Carol‏ (2008) |  |
| סרטי ג'ים אברהמס | עסקים גדולים (1988) • רוקסי מסובבת את העיר (1990) • לרקוד עם טייסים (1991) • לרקוד עם לוחמים (1993) • טעות בסנדק (1998) |  |
| סרטי ג'רי צוקר | רוח רפאים (1990) • ראשון האבירים (1995) • מיליונר מי שגומר ראשון (2001) |  |
פליניוס הצעיר

| --- | --- |
פסל מסביבות 1480 של פליניוס הצעיר בעיר קומו באיטליה
פסל מסביבות 1480 של פליניוס הצעיר בעיר קומו באיטליה
 לידה:  61 קומו, האימפריה הרומית 
 פטירה:  113 (בגיל 52 בערך) ביתיניה, רומא העתיקה 
 מדינה:  רומא העתיקה 
 עיסוק:  סופר, משפטן, פילוסוף, פוליטיקאי
 שפות היצירה:  לטינית 
 יצירות בולטות:  תיאור התפרצות הר הגעש וזוב בשנת 79 לספירה.
 בן או בת זוג:  Calpurnia (103–?)  daughter of Pompeia Celerina (?–96 לספירה)  stepdaughter of Veccius Proculus 
 
גאיוס פליניוס קאיקיליוס סקונדוס, הידוע גם כפליניוס הצעיר (בלטינית: Gaius Plinius Caecilius Secundus; 62? – 113), היה משפטן, סופר ופילוסוף ברומא העתיקה. ידוע כמי שתיאר את התפרצות הר הגעש וזוב בשנת 79 לספירה שהביא למות דודו, פליניוס הזקן.
תולדות חייו

פליניוס נולד בקומו שבצפון איטליה, בשם פובליוס קאיקיליוס סקונדוס, בן למשפחה עשירה.  אביו, לוקיוס קאיקיליוס קילו, מת בגיל צעיר, ופליניוס גדל אצל אמו פליניה ולוקיוס ורגיניוס רופוס, מפקד צבא שהיה מעורב בדיכוי המרד נגד נירון קיסר. הוא קיבל חינוך מעולה, וכבר בגיל 14 החל לכתוב שירה, ואף הוציא תחת ידיו טרגדיה ביוונית. עם התבגרותו עבר פליניוס הצעיר לרומא, כדי להשלים את חינוכו, ובין השאר למד אצל קווינטיליאנוס. ברומא התוודע לראשונה לדודו, אחי אמו, פליניוס הזקן, שגם אימץ אותו לבן. בעקבות האימוץ שינה פליניוס הצעיר את שמו המקורי, פובליוס, לגאיוס פליניוס, שמו של אביו המאמץ. בעקבות מותו, ירש פליניוס הצעיר את אחוזתו של דודו.
פליניוס עבד כמשפטן, בעיקר בנושאי צוואות וירושות. במהלך תקופה זו שירת גם כטריבון צבאי בלגיון השלישי גאליקה שהוצב בסוריה. מאוחר יותר בתביעות נגד מושלים רומיים של פרובינקיות ברחבי האימפריה.
פליניוס הצעיר היה רעו של ההיסטוריון טקיטוס, והעסיק בצוותו את הביוגרף סווטוניוס. הוא עסק בכתיבת נאומים (ואף ראה עצמו כממשיכו של קיקרו). נאומיו לא שרדו, למעט אחד, שנקרא "נאום התהילה" (Panegyricus) שבו הוא מהלל את הקיסר טראיאנוס.
פליניוס החל בקריירה פוליטית בתקופתו של הקיסר דומיטיאנוס. בשנת 100 מינה אותו הקיסר טראיאנוס לקונסול. בשלב מאוחר יותר בקריירה שלו כיהן בתפקיד מושל הפרובינקיה הרומית "ביתיניה-פונטוס". בתפקידו זה נהג להתכתב עם הקיסר בתכיפות ולדון עמו בכל עניין מהותי. קובץ המכתבים בין השניים פורסם כחלק מכתביו של פליניוס.
כתביו והגותו

נאומיו של פליניוס הצעיר אבדו כולם, למעט אחד.
גולת הכותרת של כתביו הם מכתביו, שאוגדו לעשרה ספרים, ומהם ניתן ללמוד על חיי היומיום ברומא העתיקה, ועל האדמיניסטרציה הרומית. אסופת התכתבויותיו עם הקיסר טראיאנוס, שלא נועדה לפרסום, מופיעה בספר  העשירי. ממכתבים אלה עולה תמונה של שליט נאור ונוח לבריות. למרות זאת, אחד המכתבים באסופה זו מתאר את נסיונותיו לדכא את הנצרות בפרובינקיה בה שלט, מדיניות שזכתה להסכמת הקיסר.
הספרים 1-9 הם מכתבים פרטיים של פליניוס עם מכריו, שאותם ייעד לפרסום. בין היתר הם כוללים תיאור של וילה רומאית; פרטים על נשפים וארוחות-ערב; תיאור הגנים בווילות והטיפול בהם, ותיאורים רבים נוספים מחיי המעמדות הגבוהים ברומא.
אחד החשובים במכתבים אלה הוא מכתבו לטקיטוס, בו מתואר מותו של דודו, פליניוס הזקן, בעת התפרצות הר הגעש וזוב.
באותה עת, קיץ 79, שהה פליניוס הצעיר בן ה-17 בחופשה באחוזת דודו.
פליניוס הזקן היה מפקד הצי במיסנום, מטעמו של הקיסר. כאשר התפרץ ההר, הוא אמר, על פי אחיינו:  "המזל מיטיב עם האמיצים" ויצא בספינה לכיוון מפרץ נאפולי כדי לחקור את ההתפרצות ולהציל כמה מחבריו שגרו בסמוך למקום האסון. בהגיעו למפרץ נאפולי התמוטט פליניוס הזקן ומת במקום. אחיינו העלה את הסברה שדודו מת משאיפת גזים רעילים, מאחר שעל גופתו לא נמצאו כל סימני אלימות.
במכתבו השני מתאר פליניוס את הבהלה ואת אווירת הנכאים  שאחזה בתושבים הנמלטים, שהוא עצמו היה אחד מהם:
... האפר החל ליפול על ראשינו, אם כי לא בכמות מרובה. הבטתי אחורה. ערפל דחוס כהה בעקבותינו, משתרע על הקרקע כמו ענן... 
...הלילה ירד. האפילה הייתה מוחלטת, כמו בחדר שחלונותיו הוגפו. יכולת לשמוע את צווחות הנשים, את צרחות הילדים, ואת צעקות הגברים. חלקם קוראים לילדיהם, חלקם להוריהם, חלקן לבעליהן, מנסים לזהות זה את זה לפי הקולות. האחד מקונן על מר גורלו, האחר על גורל משפחתו. חלקם מבקשים את נפשם למות... חלקם נושאים כפותיהם (בתפילה) לאלים, רובם השתכנעו שהאלים אינם איתנו עכשיו, ושהלילה הנצחי הסופי... הגיע לעולם.
במכתביו תיאר פליניוס הצעיר את ההתפרצות בפרוטרוט. הייתה זו הפעם הראשונה בהיסטוריה בה תועדה התפרצות געשית בפירוט, לכן זכתה התפרצות אלימה מסוג זה לכינוי "התפרצות פליניאנית" – התפרצות געשית רבת עוצמה המלווה בעמוד של עשן ואפר, ופליטה של סלעי פומיס לגובה של עשרות קילומטרים,  ובזרמים פירוקלסטיים קטלניים.
בין השאר גינה את האמונה בשדים וקבע שזו אמונה תפלה עממית שאינה מציאותית.
תרגום כתביו לעברית

המכתבים, תרגם מרומית והוסיף מבוא, הערות ומפתחות ארנסט דוד קולמן, מוסד ביאליק, תשנ"ב 1991.
הערות שוליים

↑  גבולות ומכשפות: סיפורי עימות בין רבנים למכשפים בספרות חז"ל יהושע לוינסון, תרביץ, עה, no. ג/ד, 2006, עמוד 3 של המאמר בעמודים 295–328 שבירחון, (אתר JSTOR לירחונים מדעיים)
| --- | --- |
בקרת זהויות :  NLI: 987007266520605171  PLWABN: 9810703164305606  BIBSYS: 90104108  BNC: 000104257  BNE: XX875701  BnF: cb11920050t (data)  CANTIC: a10138663  CiNii: DA00889419  GND: 118595091  ICCU: CFIV037070  ISNI: 0000 0001 2099 0775  LCCN: n79075182  LNB: 000085572  MusicBrainz: cfa1f1bb-5bb6-4eb6-8fac-a79f692e2b33  NDL: 00724134  NKC: jn19981001999  NLA: 35685271  NLG: 62816  NLK: KAC200905625  NSK: 000118395  NTA: 068363044  RERO: 02-A000131386  SELIBR: 196569  SUDOC: 027076474  Trove: 1041901  ULAN: 500293708  VcBA: 495/44752  VIAF: 10638270   WorldCat (עם VIAF): 10638270 
התפרצות פליניאנית משנת 1822 - רישום מאת הגאולוג האנגלי ג'ורג' יוליוס פולט סקרופ
פאביו ארו

| --- | --- |

ארו במהלך וואלטה אספנייה 2015
 לידה:  3 ביולי 1990 (בן 34) איטליה סאן גאבינו, איטליה
 כינוי:  האביר של ארבעת המוּרים
 גובה:  183 ס״מ 
 משקל:  65 ק"ג 
 תחום:  כביש
 קבוצה נוכחית:  קבוצת קובקה-אסוס
 קבוצות עבר:  אסטנה (2013-2017)   יו. איי. אי. אמירטס (2018-2020)   קבוצת קובקה–אסוס (2021)
 הישגי שיא:  גרנד טורס: טור דה פראנס: קטע אחד (2017) ג'ירו ד'איטליה:  קטגוריית הרוכב הצעיר (2015) 3 קטעים (2014, 2015) וואלטה אספנייה:  דירוג כללי (2015) 2 קטעים (2014) חד-יומיים  אליפות איטליה (2017)
 fabioaru.it
 
פאביו ארו (באיטלקית: Fabio Aru; נולד ב-3 ביולי 1990 בסאן גאבינו מונריאלה (אנ') שבסרדיניה, איטליה) הוא רוכב אופני כביש איטלקי לשעבר. רוב הישגיו של ארו בקריירה הגיעו בגרנד טורס, הוא ניצח את הוואלטה אספנייה ב-2015, סיים שני בג'ירו ד'איטליה 2015, שלישי בג'ירו ד'איטליה 2014 וחמישי בטור דה פראנס 2017. בנוסף לכך הוא אלוף איטליה לשנת 2017.
קריירה > קריירה מוקדמת (2008-2011)

ארו החל להתחרות ב-2008 במרוצים איטלקיים מקומיים, ובשנת 2011 רשם את ההישג הגדול שלו בשנים אלו, כשניצח את הג'ירו סיקליסטיקו דלה ואלה ד'אאוסטה - מון בלאן, בפער של 1:22 מג'ו דומברווסקי האמריקאי שהגיע במקום השני.
קריירה > אסטנה (2012–2017) > 2012

ארו חתם על חוזה בקבוצה קבוצת אסטנה הקזחית, שנחשבה לאחת הקבוצות הבכירות בעולם ורכבו בה בעבר רוכבים כמו אלברטו קונטאדור ולאנס ארמסטרונג.
כבר במירוץ הקטעים הראשון שארו השתתף בו (טוסקנה-טרה די סיקליסמו) במדי קבוצת אסטנה, הוא ניצח. כאשר הגיע הקדים את טים וולנס בפער של 9 שניות בדירוג הכללי.
ארו השתתף גם בבייבי ג'ירו (הג'ירו ד'איטליה לצעירים) והגיע במקום השני הכללי, בפער של 25 שניות מהמנצח, ג'ו דומברווסקי האמריקאי. ארו השתתף לראשונה גם במונומנט, ג'ירו די לומברדיה, אך לא סיים את המירוץ.
קריירה > אסטנה (2012–2017) > 2013

ארו נבחר לסגל קבוצתו קבוצת אסטנה בג'ירו ד'איטליה, וזה היה הגראנד טור הראשון בקריירה שלו. ארו שימש כפועל של מוביל קבוצתו
וינצ'נזו ניבאלי וסייע לו לנצח במרוץ.
קריירה > אסטנה (2012–2017) > 2014

ארו השתתף בג'ירו דל טרנטינו וסיים במקום ה-7 הכללי וה-2 מתוך הרוכבים הצעירים, מה שהווה עבורו הכנה לג'ירו ד'איטליה, שבו ארו התחרה בשנית, והפעם בתור מוביל קבוצתו, קבוצת אסטנה.
הוא פתח את התחרות עם המקום ה-6 של קבוצתו בנגד השעון הקבוצתי, בקטע 8 הגיע במקום ה-9, 17 שניות לאחר המנצח של הקטע דייגו אוליסי, והוא התייצב במקום ה5 הכללי. בקטע 15 ארו התקיף והתנתק מדבוקת המובילים בקילומטרים האחרונים של הקטע, ולא עצר עד הניצחון הראשון שלו בקטע בג'ירו ד'איטליה.
הניצחון הזה הקפיץ את ארו למקום ה-4 הרביעי הכללי. יום למחרת, בקטע 16, ארו סיים 6 לאחר מופע דומיננטי של נאירו קינטנה הקולומביאני שניצח בקטע ועלה גם למקום הראשון הכללי.
בקטע 18 ארו סיים 9, אך הדיח את רפא מייקה הפולני מהמקום השני בקטגוריית הרוכב הצעיר. בקטע 19 ארו קבע זמן מעולה בנגד השעון, 1:05:54, אך נעקף על ידי נאירו קינטנה שקבע
זמן של 1:05:37. בעקבות התוצאה של ארו הוא התמקם שני בקטגוריית הרוכב הצעיר אחרי נאירו קינטנה, שהמשיך עד לזכייה כללית במירוץ. ארו סיים שלישי בדירוג הכללי (אחרי ריגוברטו אוראן ונאירו קינטנה). ושני בדירוג הצעירים (אחרי נאירו קינטנה). ארו השתתף לראשונה גם בוואלטה אספנייה 2014, וזכה בקטע ה11, לאחר שהתקיף את חבורת המובילים קילומטר וחצי לסוף, שמנתה בתוכה את אלחנדרו ולוורדה, אלברטו קונטאדור, ז'ואקים רודריגז, וכריסטופר פרום. בקטע 15, ניצח ארו את כריסטופר פרום בספרינט על פסגת המונטה קאסטרוב
וזכה בקטע. ארו סיים את הוואלטה עם המקום ה5 הכללי, בפער של 4:48 דקות מהמנצח אלברטו קונטאדור. ארו סיים 9 בקלאסיקה האיטלקית ג'ירו די לומברדיה, לאחר ניצחון של דן מרטין האירי. וסיים 4 במילאנו טורינו, 13 שניות אחרי המנצח ג'יאמפולו קארוזו.